CELEX: 31980D1313
Language: el
Date: 1980-12-22 00:00:00
Title: 80/1313/ΕΟΚ, Ευρατόμ, ΕΚΑΧ: Απόφαση του Συμβουλίου, της 22ας Δεκεμβρίου 1980, σχετικά με τις προσαρμογές των Συνθηκών που κατέστησαν αναγκαίες λόγω της αύξησης του αριθμού των δικαστών

Avis juridique important

|

31980D1313

80/1313/ΕΟΚ, Ευρατόμ, ΕΚΑΧ: Απόφαση του Συμβουλίου, της 22ας Δεκεμβρίου 1980, σχετικά με τις προσαρμογές των Συνθηκών που κατέστησαν αναγκαίες λόγω της αύξησης του αριθμού των δικαστών  

Επίσημη Εφημερίδα αριθ. L 380 της 31/12/1980 σ. 0006 - 0006 Φινλανδική ειδική έκδοση: Κεφάλαιο 1 τόμος 2 σ. 0010  Ελληνική ειδική έκδοση: Κεφάλαιο 01 τόμος 3 σ. 0065  Σουηδική ειδική έκδοση: Κεφάλαιο 1 τόμος 2 σ. 0010  Ισπανική ειδική έκδοση: Κεφάλαιο 01 τόμος 3 σ. 0067  Πορτογαλική ειδική έκδοση : Κεφάλαιο 01 τόμος 3 σ. 0067 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Δεκεμβρίου 1980 περί των προσαρμογών των συνθηκών που κατέστησαν αναγκαίες για την αύξηση του αριθμού των δικαστώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ Έχοντας υπόψη:  τη συνθήκη περί της προσχωρήσεως της Ελληνικής Δημοκρατίας στην Ευρωπαϊκή Οικονομική Κοινότητα και την Ευρωπαϊκή Κοινότητα Ατομικής Ενεργείας που υπεγράφη την 28η Μαΐου 1979, καθώς και την απόφαση του Συμβουλίου της 24ης Μαΐου 1979, περί της  προσχωρήσεως της Ελληνικής Δημοκρατίας στην Ευρωπαϊκή Κοινότητα Άνθρακος και Χάλυβος και ιδίως το άρθρο 16 της πράξεως, στην οποία επισυνάπτεται,  Εκτιμώντας:  ότι πρέπει να προσαρμοσθεί το άρθρο 32, πρώτο εδάφιο της συνθήκης ιδρύσεως της Ευρωπαϊκής Κοινότητος Άνθρακος και Χάλυβος, άρθρο 165 πρώτο εδάφιο της συνθήκης ιδρύσεως της Ευρωπαϊκής Οικονομικής Κοινότητος και το άρθρο 157 πρώτο εδάφιο της συνθήκης  ιδρύσεως της Ευρωπαϊκής Κοινότητος Ατομικής Ενεργείας, με σκοπό την αύξηση κατά μία μονάδα του αριθμού των δικαστών που αποτελούν το Δικαστήριο- ότι πρέπει να προσαρμοσθεί το άρθρο 32β δεύτερο εδάφιο της συνθήκης ιδρύσεως της Ευρωπαϊκής Κοινότητος Άνθρακος και Χάλυβος, το άρθρο 167 δεύτερο εδάφιο της συνθήκης ιδρύσεως της Ευρωπαϊκής Οικονομικής Κοινότητος και το άρθρο 139, δεύτερο εδάφιο της  συνθήκης ιδρύσεως της Ευρωπαϊκής Κοινότητος Ατομικής Ενεργείας, ώστε η μερική ανανέωση να αφορά κάθε φορά πέντε δικαστές,  ΑΠΟΦΑΣΙΖΕΙ:   Άρθρο 1  Στο άρθρο 32 της συνθήκης ιδρύσεως της Ευρωπαϊκής Κοινότητος Άνθρακος και Χάλυβος, στο άρθρο 165 της συνθήκης ιδρύσεως της Ευρωπαϊκής Οικονομικής Κοινότητος και στο άρθρο 137 της συνθήκης ιδρύσεως της Ευρωπαϊκής Κοινότητος Ατομικής Ενεργείας,  το πρώτο εδάφιο αντικαθίσταται από το ακόλουθο κείμενο:  "Το Δικαστήριο αποτελείται από δέκα δικαστές."  Άρθρο 2  Στο άρθρο 32β της συνθήκης ιδρύσεως της Ευρωπαϊκής Κοινότητος Άνθρακος και Χάλυβος, στο άρθρο 167 της συνθήκης ιδρύσεως της Ευρωπαϊκής Οικονομικής Κοινότητος και στο άρθρο 139 της συνθήκης ιδρύσεως της Ευρωπαϊκής Κοινότητος Ατομικής Ενεργείας,  το δεύτερο εδάφιο αντικαθίσταται από το ακόλουθο κείμενο:  "Μια μερική ανανέωση των δικαστών λαμβάνει χώρα κάθε τρία έτη. Αφορά πάντα πέντε δικαστές." Έγινε στις Βρυξέλλες, στις 22 Δεκεμβρίου 1980.  Για το Συμβούλιο Ο Πρόεδρος J. SANTER